ליונל רואייה

לואי-פרדינאן-ליונל-נואל רואייה (בצרפתית: Louis Ferdinand Lionel-Noël Royer; ‏25 בדצמבר 1852 – 30 ביוני 1926) היה צייר צרפתי של ציורים היסטוריים, מיתולוגיים ודתיים, חלקם מונומנטליים, נציג של "האסכולה האקדמית". נודע, בין השאר, בציורי הקיר מחיי ז'אן ד'ארק בבזיליקה די בואה שני בדומרמי-לה-פוסל. ליונל רואייה נולד בשאטו-די-לואר במחוז סארט לאביו, נואל, ואמו, ויקטוריה רואיה. זמן קצר אחרי לידתו המשפחה עברה לעיר טור. ליונל התייתם מאביו, ואמו עברה עם ילדיה למאן. רואייה עבד מגיל צעיר כחניך במפעל לקישוטים. בשנת 1870 השתתף ביחידה של "מתנדבי המערב" במלחמת צרפת–פרוסיה, ובקרב לואני ב-2 בדצמבר. מפקדו, אתאנאז דה שארט דה לה קונטרי, שהתרשם מכישרונו לציור, והעניק לו מלגת לימודים בבית הספר הלאומי הגבוה לאמנויות היפות ("בוזאר") בפריז. שם היה רואייה תלמידם של אלכסנדר קאבאנל ושל ויליאם בוגרו, נציגים של הזרם האקדמיסטי שהתנגדו לאימפרסיוניזם, ודגלו בסגנונות הנאו-קלאסיציסטי ורומנטיציסטי. רואייה הציג החל משנת 1874 בסלון לציור ופיסול וזכה בשנת 1884 במדליה בדרגה 3, וב-1896 במדליה בדרגה 2. ב-1882 הוא זכה בפרס השני של רומא ובשנת 1900 במדליית ברונזה בתערוכה העולמית של פריז. התחיל את הקריירה עם ציורים בנושאי דת, ("ישו על הצלב" 1879) והתמחה בהמשך בציור דיוקנאות ובראש ובראשונה של סצנות היסטוריות. עם יצירותיו המפורסמות נמנות "ורקינגטוריקס נכנע לקיסר" (1899) והציורים המקשטים את בזיליקת דומרמי המוקדשת לז'אן ד'ארק. רואייה תרם מכישרונו גם לאיורי אקטואליה במוספים מאוירים של עיתוני התקופה, כמו ב"דרייפוס בבית הכלא" או "אוגיסט קונט ושלוש המוזות שלו". לזכר קרב לאוני, שבו השתתף, הוא תרם שתי תמונות לכנסייה שנבנתה מחדש באותו כפר, אחת המתארת את "מתנדבי המערב" נוכחים במיסה לפני יציאתם לקרב, והשנייה המתארת את שעות הלילה הקשות שעברו על הגנרל דה סוני שאיבד רגלו בשדה הקרב. בשנת 1897 תרם רואייה לחברה ההיסטורית והארכאולוגית של מן, שהוא נמנה עם חבריה, עשרה דגמים בצבע מים המציגים את חיי ז'אן ד'ארק שהוצגו ב-1893 בתחרות של אמני ויטראז'ים בקתדרלת אורליאן, ושהוא לא הספיק להשלימם. בוויטראז' "מלאך מפקיד את החרב בפיירבואה" Dépôt de l'épée de Fierbois par un ange, בדיוקנו של ז'אן פוטון דה קסנטראי (מלוחמיה הנאמנים של ז'אן ד'ארק) ניתן לראות את תווי פניו של האדריכל פול סדי, שתכנן את הבזיליקה. לרואייה נולדו שתי בנות ובן. האחרון, כומר בהכשרתו, מת במלחמת העולם הראשונה, בעקבות הרעלה באמצעות גז לחימה. רואייה נפטר ביוני 1926 בנאי-סיר סן והובא לקבורה בפונטנה-או-רוז. עם תלמידיו נמנה האמן א.ו.ד. גיונה La bataille de Wagram (קרב וגראם) Triomphe de Vénus (ניצחונה של ונוס) Femme en deuil (אשה באבל) (במוזיאון המחוזי של מחוז האלפים העליונים בגאפ) Diane surprise (דיאנה במבוכה) במוזיאון טסה Le Crucifix הצלב, בהוטל די קרוסיפיקס, קתדרלת מאן 1874 - Bataille d'Auvours, le 10 janvier 1871 קרב אובור, 10 בינואר 1871" ' במוזיאון טסה במאן Mauresque (מורסק) - במוזיאון לאמנויות יפות במרסיי 1880 - Daphnée changée en laurier (דפנה נהפכת לעץ דפנה) 1882 -Portrait de Robert דיוקנו של רובר - במוזיאון טסה במאן Vénus sur le corps d’Hector (ונוס מעל גופת הקטור) 1885 - קולונל אתאנאז דה שארט, מפקד הזואבים של האפיפיור - בבזיליקת "מרים, מלכת העולם" במונטריאול 1893 -Cupidon et Psyché קופידון ופסיכה - הוצג בשיקגו בעת התערוכה הקולומביאנית העולמית ב-1893 L'Amour et la Folie (האהבה והשיגעון) 1895 - Alfred Dreyfus dans sa cellule avant la déportation à l'île du Diable אלפרד דרייפוס בתאו לפני שליחתו לאי השטן - ציור ב, פטי ז'ורנל אילוסטרה" גיליון 218, 20 בינואר 1895 1899 Vercingétorix jette ses armes aux pieds de César (ורקינגטוריקס נכנע לקיסר) - תמונה מונומנטלית המעלה על נס את דמותו של ורקינגטוריקס כגיבור לאומי, באווירה שלאחר תבוסת צרפת במלחמת צרפת–פרוסיה - במוזיאון קרוזאטייה בפי-אן-ולה בעיני ההיסטוריונים התמונה נחשבת "מלאכת מחשבת של אנכרוניזם" בגלל היצירתיות שהפעיל האמן בשחזור הפנטזיסטי של התקופה והאווירה. התלמידים בצרפת לומדים בימינו שבניגוד לתמונה, לוורקינגטוריקס לא היה שפם, לסוסו לא היו רתמות אוכף כמו שצויר. 1908 - Marchande de Fleurs מוכרת הפרחים, באוסף פרטי .l'Exécution du duc d'Enghien. (הוצאתו להורג של דוכס אנגיין) La Communion des zouaves - תפילת הזואבים - רואייה מצייר את "המתנדבים של המערב", יחידה שבה הוא השתתף, מתפללים לפני קרב לואני ב-2 בדצמבר 1870. הצייר מופיע בתמונה כשהוא מחזיק נר בידו. 1911 - 8 ציורי קיר על חיי ז'אן ד'ארק בבזיליקה בדומרמי, ציורים מונומנטליים. הוצגו קודם לכן ב-1911 בתערוכה ב"סלון" ואחר כך בבזיליקה החל משנת 1913. רואייה הצטיין גם בעדינותם ובדיוקם של רישומיו. 2001 ציורים שלו הוצגו בתערוכה "ציירים וחבל סארט" בלה מאן, במוזיאון מלכת ברנז'ר ובמנזר אפו. Peindre l’Histoire – Lionel Royer" (לצייר את ההיסטוריה) ב- Revue Historique et Archéologique du Maine, Le Mans, 1998 (כולל 10 הסצנות מחיי ז'אן ד'ארק: דומרמי, ווקולר, שינון, אורליאן, ריימס, קומפיין, רואן) Chantal Bouchon, "Verrières de Jeanne d'Arc – Participation des artistes manceaux aux Concours d'Orléans à la fin du XIXe siècle: Eugène Hucher, Albert Maignan, Lionel Royer", ב- Revue Historique et Archéologique du Maine, Le Mans, 1998, 3e série T.18, tome CXLIX de la Collection, p. 241-256 Chr.Goudineau - Le tableau de Lionel Royer «Vercingétorix jette ses armes aux pieds de César (1899 Journal Acta Archaeologica Akadémiai Kiadó Budapest 1588-2551 (Online) Volume 57, Numbers 1-3/March 2006 Pages 201-207 ISSN 0001-5210 (Print issue 'Dimitri Casali, Christophe Beyeler L’Histoire de France sous le regard des peintres ,2012 Beaux livres Flammarion, מדיה וקבצים בנושא ליונל רואייה בוויקישיתוף פרטים ביוגרפיים באתר הגלריה של לורנס קנטור באתר Master Paintings of the World הציור "אשה באבל" התמונות מחיי ז'אן ד'ארק בבזיליקה בדומרמי-לה-פוסל דיוקנאות המרקיז ברוק ואשתו באתר "כריסטיס" ילדה עם בובה באתר southcoastfineart ניתוח של הציור "ורקינגטוריקס נכנע לקיסר פרטים ביוגרפיים מאת יאן טורשה תמונות נוספות באתר ארקדיה Dominique Vergnon מאמר רוויו על ההיסטוריה של צרפת בעיני הציירים 2013 באתר "סלון ספרותי" (בצרפתית) אתר בית הקברות בפונטבלו-או-רוז עם קבר הצייר ז'אן פרנסואה לינו - פליקס גודן - אמן הוויטראז' והמוזאיקה Jean-François Luneau Felix Gaudin - peintre verrier et mosaïste Presse Universitaire Blaise Pascal Clermont Ferrand 2006, עמודים 406-407 D.Vergnon Yann Torchet